บิ๊กบอสคนเก่ง
บิ๊กบอสคนเก่ง GOSSIP บจ.ดัง
7 ส.ค. 2561

ของเขาดีจริงจริ๊งง.. สำหรับ บมจ.เอเชีย พรีซิชั่น (APCS) ที่นอกจากธุรกิจจะดีวันดีคืน
ทั้งธุรกิจยานยนต์ หรือธุรกิจรับเหมาก่อสร้างโรงไฟฟ้าและระบบสาธารณูปโภคของบ.ย่อย
ที่ตั้งแต่ต้นปีทยอยรับงานจากภาครัฐและเอกชนเข้ามาแบบไม่มีสะดุด แถมแว่วมาว่าเร็วๆ นี้
จะเริ่มรับรู้รายได้เข้ากระเป๋าจากโครงการจัดการมูลฝอยชุมชนของบริษัทกรุงเทพธนาคมอีก
เรียกได้ว่าเดินหน้ารับทรัพย์อย่างต่อเนื่อง! งานนี้ต้องยกความดีให้กับผู้บริหารคนขยัน
“อภิชาติ การุณกรสกุล” ที่วางแผนกลยุทธ์การดำเนินธุรกิจได้อย่างลงตัว 
แหมๆๆ แบบนี้มีลุ้นผลงานทั้งปีโตแกร่งแน่นอนเลยล่ะเจ้าค่ะ